LATVIJAS REPUBLIKA

**Daugavpils pilsētas dome**

reģ.Nr. 90000077325

Kr.Valdemāra iela 1, Daugavpils, LV-5401

Iepirkums Publisko iepirkumu likuma 9.pantā noteiktajā kārtībā

**“Paskaidrojuma raksta “Vides objekta “Saules kalnā” būvniecība   
Vienības dārzā, Daugavpilī” izstrāde un autoruzraudzība”**

identifikācijas numurs DPD 2018/7

**Iepirkuma komisijas sēdes protokols Nr.5**

2018.gada 26.februārī

SĒDE NOTIEK Daugavpilī, Imantas ielā 9 - 1B

SĒDE SĀKAS plkst. 14.00.

SĒDĒ PIEDALĀS:

**Komisijas priekšsēdētājs:**

Ainārs Streiķis – Daugavpils pilsētas domes Centralizēto iepirkumu nodaļas vadītājs;

**Komisijas priekšsēdētāja vietnieks:**

Jurijs Bārtuls – Daugavpils pilsētas domes Centralizēto iepirkumu nodaļas jurists,

**Komisijas locekļi:**

Inga Zarāne – Daugavpils pilsētas domes Centralizēto iepirkumu nodaļas ekonomiste,

Inga Ancāne – Daugavpils pilsētas domes Pilsētplānošanas un būvniecības departamenta vadītāja vietniece, pilsētas galvenā arhitekte,

Valdis Muižnieks – Daugavpils pilsētas domes Īpašuma departamenta Nekustamā īpašuma attīstības nodaļas būvinženieris.

Komisijas izveidošanas pamats: Daugavpils pilsētas domes izpilddirektores 2018.gada 23.janvāra rīkojums Nr.27.

Piedāvājumu iesniegšanas termiņa pēdējā diena – 2018.gada 12.februāris, plkst.15:00.

**Komisijas sēdes darba kārtība:** Pretendenta finanšu piedāvājuma atbilstības pārbaude (turpinājums).

**I. Pretendenta finanšu piedāvājuma atbilstības pārbaude (turpinājums)**

1. Komisijas priekšsēdētājs Ainārs Streiķis paziņo sēdi par atklātu un ziņo sēdes darba kārtību.
2. Iepirkums nav sadalīts daļās.
3. Komisija konstatē, ka iepirkumā piedāvājumu ir iesniedzis viens pretendents un piedāvājis šādu līgumcenu:

|  |  |
| --- | --- |
| **Pretendenta nosaukums** | **Piedāvātā līgumcena bez PVN** |
| SIA “A.R.T. projekts” | 16 700,00 |

1. 2018.gada 19.februāra sēdē (prot.Nr.4) iepirkuma komisija lēma, ka nepieciešams lūgt pretendentam SIA “A.R.T. projekts” izskaidrot iepirkumam iesniegto tāmi, atbildot uz vairākiem jautājumiem.
2. 2018.gada 22.februārī iepirkuma komisija saņēma pretendenta SIA “A.R.T. projekts” atbildes vēstuli.
3. Izskatot atbildes vēstuli, komisija konstatē, ka pretendents savā piedāvājumā nav ietvēris darba ņēmēja un darba devēja valsts sociālās apdrošināšanas obligātās iemaksas.
4. Saskaņā ar konkursa Nolikuma 4.pielikuma tāmes veidni, pretendentam ir jāizdala un jānorāda katra speciālista stundas tarifa likme (bruto) kā arī jāizdala atsevišķi darba devēja sociālās iemaksas un kopējās atalgojuma izmaksas darbiniekam. Komisija lemj, ka minētās neatbilstības nevar tikt pielīdzinātas acīmredzamām pārrakstīšanās kļūdām un labotas kā tādas.
5. Komisija lemj, ka pretendenta finanšu piedāvājums šī iemesla dēļ neatbilst konkursa Nolikuma un normatīvo aktu prasībām, un ir noraidāms.
6. Publisko iepirkumu likuma 9.panta trīspadsmitās daļas 3.teikums nosaka, ja iesniegti iepirkuma nolikumā noteiktajām prasībām neatbilstoši piedāvājumi vai vispār nav iesniegti piedāvājumi, iepirkuma komisija pieņem lēmumu izbeigt iepirkumu bez rezultāta.
7. Pamatojoties uz Publisko iepirkumu likuma 9.panta septīto daļu un trīspadsmito daļu, iepirkuma komisija nolemj:
   1. **noraidīt** pretendenta **SIA “A.R.T. projekts”**, reģ.Nr.40003954817, juridiskā adrese: Ūdens iela 6-2, Rīga, piedāvājumu, kā neatbilstošu, jo pretendents savā piedāvājumā nav ietvēris darba ņēmēja un darba devēja valsts sociālās apdrošināšanas obligātās iemaksas;
   2. **izbeigt** iepirkumu“Paskaidrojuma raksta “Vides objekta “Saules kalnā” būvniecība Vienības dārzā, Daugavpilī” izstrāde un autoruzraudzība”, identifikācijas numurs DPD 2018/7 bez rezultāta, sakarā ar to, ka ir noraidīts vienīgā pretendenta piedāvājums.

*Balsojums: 5 balsis "par", "pret" - nav.*

SĒDE BEIDZAS plkst. 14.20.

Komisijas priekšsēdētājs A.Streiķis

Komisijas priekšsēdētāja vietnieks J.Bārtuls

Komisijas locekļi I.Zarāne

I.Ancāne

V.Muižnieks